Mikaela Labaien

Mikaela Labaien Lasarte (Leitza, 1914-2008) nafar baserritarra eta kazetaria izan zen.

Bizitza 

Leitzan jaio zen baserri giro euskaldunean, eta Astaitzaga baserrira ezkondu, eta bi seme eta alaba bat izan zituen. Baserri horretan eman zuen bizitza osoa. Txikitan eskolara joan, eta bertan igarri zion Ignazio Lizarraga apaiz eta irakasleak idazteko grina.

Kazetari ibilbidea 
Zeruko Argia, Argia, Amayur eta Plazaola astekarietan idazten zituen hainbat tokiren inguruko kronikak, bai eta Leitzako eta inguruko paisaiei eta tokiei buruz ere. Eskarnetxu eta Lilitxu izenordeekin sinatzen zituen idazkiak.

Arriba Españal-n ere idatzi zuen euskaraz artikulu bat. 1980an Leitza aldean sortutako Plazaola euskarazko aldizkarian ere idazten lehenengoetariko bat izan zen. Pedro de Irizar hizkuntzalari eta euskaltzain urgazleak Mikaela Labaienengana jo zuen Morfologia del verbo vasco-navarro liburua idazteko.

Bere azken urteetan, liburu bat idazten hasi zen euskaraz, baina bukatu gabe utzi zuen. Aita Zavalari utzi omen zion gainbegiratzeko. Hark, ordea, familiari itzuli ez, eta Gipuzkoako Aldundiari eman omen zion dohaintzan, bere obra guztiarekin batera.

Errekonozimenduak 
 2019ko abenduan Iruñeko Kondestablearen jauregian Hemen baditun 14 erakusketan omendu zuten, XX. mendean zehar euskararen sustapen eta normalizazioaren alde arituriko emakumeak omentzeko erakusketa.

Erreferentziak 

Leitzarrak
Euskal Herriko nekazari eta abeltzainak
Nafarroa Garaiko kazetariak
Emakume kazetariak
Emakume nekazariak